Ur gelaouenn vrezhonek eo bet Gwalarn e-pad 19 vloaz (1925-1944). Krouet eo bet evel ur stagadenn sevenadurel drimiziek da vBreiz atao, kazetenn Strollad Broadel Breiz. Da Roparz Hemon ha da Olier Mordrel eo bet fiziet an atebegezh hag int o deus sinet un destenn challek anvet Premier et dernier manifeste en langue française de Gwalarn. Er bloavezh 1926 e teu da vezañ ar stagadenn ur gelaouenn lennegel distag, Gwalarn e ditl ha Roparz Hemon en he fenn. Dont a raio ingal bep miz betek bombezadegoù war di-moulañ ar SBB e Roazhon e 1944. Dre ma roas un toullad skrivagnerien yaouank ha kozh ivez pennadoù, ur stil nevez dezho, e vez kaoz eus ur skol lennegel brezhoneg anvet Skol Walarn.